Lav et referat af nedenstående tekst:

Tekst:
Kendte skuespillere som Nicolas Bro og Mia Lyhne spreder tirsdag stjernestøv over Limfjordsbyen Nibe. De er begge med i den nye danske film "Dræberne fra Nibe" og var tirsdag til gallapremiere på filmen i den 106 år gamle Kino Nibe. - Gallaerne plejer jo som regel at blive holdt i de store byer, hvor der er flere muligheder og mere plads, så her har vi altså muligheden for at vise, at de små biografer sagtens kan være med, siger Heidi Gregersen, som er formand for Kino Nibe. En stor del af scenerne i "Dræberne fra Nibe" foregår på byens kro. Her håber kroejeren, at kroens indtog på det store lærred kan lokke ekstra gæster til. - Jeg har øl hjemme, så alle der har lyst, kan bare komme, siger kroejer Jess "Røde" Kristiansen. "Dræberne fra Nibe" er en komedie, som er instrueret af Ole Bornedal. Ud over Nicolas Bro og Mia Lyhne er der også store navne som Ulrich Thomsen, Lena Maria Christensen, Birthe Neumann og Ole Thestrup på rollelisten. Filmen har premiere på landsplan torsdag den 12. januar. Kom med til efterfest på kroen i Nibe og hør den første anmeldelse af filmen:

Referat:
Den nye danske film "Dræberne fra Nibe" er optaget i Nordjylland. Tirsdag var der gallapremiere på filmen i Kino Nibe.